ai4bharat/Pralekha huggingface dataset:
பிரதமர் அலுவலகம்
மக்களின் அன்பும் நம்பிக்கையும் தேசத்திற்கு சேவை செய்வதற்கான ஆற்றலை எனக்கு வழங்குகிறது: பிரதமர்
தம் மீது மக்கள் காட்டும் அளவற்ற அன்புக்கும், பாசத்திற்கும் பிரதமர் திரு நரேந்திர மோதி நன்றியை வெளிப்படுத்தி உள்ளார். மூன்று நாடுகள் பயணத்தை நிறைவு செய்து பிரதமர் தாயகம் திரும்பிய போது மக்கள் அளித்த உற்சாக வரவேற்புக் குறித்து செய்தி வாசிப்பாளர் திருமதி ரூபிகா லியாகத், வெளியிட்ட ட்விட்டர் பதிவிற்கு பதிலளிக்கும் வகையில் பிரதமர் பதிவிட்டுள்ளார்.
பிரதமர் தமது ட்விட்டர் பதிவில் கூறியிருப்பதாவது:
"கோடிக்கணக்கான நாட்டு மக்களின் அன்பும் நம்பிக்கையும் தான் என்னுள் புதிய ஆற்றலை நிரப்பி ஒவ்வொரு நிமிடமும் நாட்டுக்கு சேவை செய்ய வேண்டும் என்ற எண்ணத்தை எனக்கு தூண்டுகிறது."
பழங்குடியினர் நலத்துறை அமைச்சகம்
மத்திய பழங்குடியினர் விவகாரத் துறை அமைச்சர் திரு.அர்ஜூன் முன்டா வன் தன் விகாஸ் யோஜனா பழங்குடியினருக்கு கிடைத்த வரம் என பாராட்டினார்
மத்திய பழங்குடியினர் விவகாரத் துறை அமைச்சர் திரு.அர்ஜூன் முன்டா, பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பு  சார்பில் பழங்குடி மக்களின் முன்னேற்றத்துக்கான செயல்படுத்தப்படும் பல்வேறு திட்டங்களின் நிலையை ஆய்வு செய்தார். பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பு தலைமையகத்தில் நடைபெற்ற இக்கூட்டத்தில், பழங்குடியினர் விவகாரத்துறை இணை அமைச்சர்கள் திருமதி. ரேணுகா சிங் மற்றும் திரு.பிஷ்வேஷ்வர் துடு ஆகியோர் பங்கேற்றனர்.
மத்திய அரசின் சங்கல்ப் சே சித்தி - மிஷன் வந்தன் “Sankalp Se Siddhi – Mission Van Dhan” திட்டத்தின் கீழ் பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பால் செயல்படுத்தப்படும் பல்வேறு நடவடிக்கைகள் மற்றும் முன்னெடுப்புகளை அமைச்சர்கள் ஆய்வு செய்தனர். பழங்குடி மக்களின் முன்னேற்றத்துக்காக பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பு பல சிறப்பு வாய்ந்த திட்டங்களைச் செயல்படுத்து வருவது இங்கே குறிப்பிடத்தக்கதாகும். கடந்த இரண்டு ஆண்டுகளில், காடுகளில் விளைவிக்கப்படும் சிறிய விளை பொருட்களை குறைந்தபட்ச ஆதார விலை மற்றும் காட்டு விளை பொருட்கள் சந்தைப்படுத்துதல் மூலம் மேம்படுத்தியதால் அவர்களின் சூழல் மாற்றமடைந்துள்ளது. காட்டு விளை பொருட்களுக்கு குறைந்தபட்ச ஆதார விலை வழங்கும் திட்டம் மூலம் ரூ.18,41.74 கோடி ரூபாய் மதிப்பிலான பொருட்கள் மாநில அரசுகளால் கொள்முதல் செய்யப்பட்டுள்ளது. இதில், ரூ.321.02 கோடி ரூபாய் மத்திய அரசு நிதி மூலமாகவும், ரூ.1520.72 கோடி ரூபாய் மாநில அரசு நிதி மூலமாகும் கொள்முதல் செய்யப்பட்டுள்ளது. நடப்பு நிதியாண்டில், ரூ.821.48 கோடி ரூபாய் மதிப்பிலான பொருட்கள் கொள்முதல் செய்யப்பட்டது.
இதன்மூலம் பழங்குடியின மக்களின் விளை பொருட்களுக்கு நியாயமான விலை கிடைத்துள்ளதோடு, சந்தையில் கொள்முதல் விலை அரசின் குறைந்தபட்ச ஆதார விலையை விட அதிகரித்துள்ளது. இது பற்றி அமைச்சர் திரு.முன்டா குறிப்பிடுகையில், "பழங்குடி மக்களின் அனைத்து தரப்பு வளர்ச்சியையும் கருத்தில் கொண்டு பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பு தொடர்ந்து புதிய முயற்சிகளை மேற்கொண்டு வருகிறது. புதுமையான இந்த திட்டத்தின் மூலம் தகவல் பரவல் இரண்டு வகையிலும் ஏற்படும். இதன் வாயிலாக மேலும் புதிய திட்டங்கள் வளர்ச்சி அடைந்து பழங்குயின மக்களுக்கு நன்மை பெறுவர்" என்றார்.
வந்தன் திட்டம், பழங்குடி மக்களின் ஸ்ராட்அப் தொழில் போன்று அறிமுகப்படுத்தப்பட்டது. இதனால், பழங்குடி மக்களின் பொருட்கள் மதிப்பு கூட்டப்பட்டு, விளம்பரப்படுத்தப்பட்டு, பேகேஜ் செய்யப்பட்டு, சந்தைப்படுத்தப்பட்டு விற்பனை செய்யப்படும். பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பின் தகவல்படி, வந்தன் யோஜனா திட்டத்தின் கீழ் பழங்குடி மக்கள் வசிக்கும் பகுதிகளில் 50,000 கடைகள்  ஏற்படுத்த திட்டமிடப்பட்ட நிலையில் தற்போது 37,872 கடைகள்  நிறுவ ஒப்புதல் வழங்கப்பட்டுள்ளது. அவற்றில் 2274 கடைகள் நிறுவப்பட்டு இதன் மூலம் 6.76 லட்சம் மக்கள் பயன்பெறுகின்றனர். சுமார் 1200 கடைகள் தற்போது செயல்பாட்டில் உள்ளன. 10 லட்சம் பழங்குடி தொழில் முனைவோரை சேர்த்து 50,000 கடைகள் வரும் 30 ஜூலை 2021 -க்குள் முடிக்கப்பட வேண்டும்.
வெளியுறவுத்துறை அமைச்சகம்
இந்தியா-சவுதி அரேபியா இடையே முக்கியத் துறைகளுக்கான பங்களிப்புக் கவுன்சில் அமைக்கும் ஒப்பந்தத்திற்கு மத்திய அமைச்சரவை பின்னேற்பு வழங்கியுள்ளது
பிரதமர் திரு.நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில், இந்தியா-சவுதி அரேபியா இடையே அக்டோபர் 29, 2019 அன்று பிரதமரால் கையெழுத்திடப்பட்ட முக்கியத் துறைகளுக்கான பங்களிப்புக் கவுன்சில் அமைக்கும் ஒப்பந்தத்திற்கு பின்னேற்பு வழங்கப்பட்டது.
முக்கியத் துறைகளுக்கான பங்களிப்பின் கீழ் மேற்கொள்ளப்படும் முன்முயற்சிகள் / திட்டங்களின் முன்னேற்றத்தைக் கண்காணிப்பதற்குத் தொடர்ச்சியாக இரு நாடுகளின் உயர்நிலை தலைவர்கள் சந்திக்க இந்த ஒப்பந்தம் வகை செய்கிறது. முக்கியத் துறைகளின் புதிய பகுதிகளை அடையாளம் காணவும், எட்ட வேண்டிய இலக்குகளை நிர்ணயிக்கவும், பயன்களைக் கண்டறியவும் இந்த ஒப்பந்தம் உதவும்.
பயன்கள்:
பாலினம், வகுப்பு அல்லது வருமான வேறுபாடு இல்லாமல் சவுதி அரேபியாவுடன் பொருளாதார, வணிக ரீதியான இணைப்புகளை மேம்படுத்த குடிமக்களுக்கு உதவி செய்வதாக இருக்கும்.
சவுதி அரேபியாவுடனான இந்த ஒப்பந்தம் பாதுகாப்பு, பந்தோபஸ்து, பயங்கரவாத எதிர்ப்பு, எரிசக்திப் பாதுகாப்பு, புதுப்பிக்கவல்ல எரிசக்தி போன்ற முக்கிய துறைகளின் பங்களிப்புக்கான புதிய பாதைகளைத் திறக்கும்.
எரிசக்தி அமைச்சகம்
ஒடிசாவில் மின் திட்டங்களை மேம்படுத்துவதற்காக, கிரிட்கோ ஒடிசாவுடன் என்எச்பிசி புரிந்துணர்வு ஒப்பந்தத்தில் கையெழுத்து
இந்தியாவின் மிகப்பெரிய நீர்மின்சக்தி மேம்பாட்டு அமைப்பான தேசிய புனல் மின்சக்தி கழகம் என்எச்பிசி , ஒடிசா அரசாங்கத்தின் கிரிட்கோ ஒடிஷாவுடன், ஒடிசா மாநிலத்தில் புதுப்பிக்கத்தக்க எரிசக்தி மேம்பாட்டுக்கான புரிந்துணர்வு ஒப்பந்தத்தில் கையெழுத்திட்டுள்ளது. இந்த புரிந்துணர்வு ஒப்பந்தம் குறைந்தபட்சம் 2,000 மெகாவாட் திறன் கொண்ட பம்ப்டு ஸ்டோரேஜ் திட்டங்களையும், குறைந்தபட்சம் 1,000 மெகாவாட் அளவிலான புதுப்பிக்கத்தக்க எரிசக்தி திட்டங்களையும்  அமைக்க திட்டமிடுகிறது.
புரிந்துணர்வு ஒப்பந்தம் ஜூன்23 அன்று, என்எச்பிசி நிர்வாக இயக்குனர் திரு ரஜத் குப்தா மற்றும் கிரிட்கோ நிர்வாக இயக்குனர் திரு திரிலோச்சன் பாண்டா ஆகியோரால் கையெழுத்திடப்பட்டது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அடிப்படை பாதுகாப்பு வசதிகளை குறைந்த விலையில் வாகன உற்பத்தியாளர்கள் வழங்க வேண்டுமென்று திரு. கட்கரி வலியுறுத்தல்
சமூக நலனை மனதில் கொண்டு அடிப்படை பாதுகாப்பு வசதிகளை குறைந்த விலையில் வாகன உற்பத்தியாளர்கள் வழங்க வேண்டுமென்று மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி வலியுறுத்தினார்.
சாலை விபத்துகளில் ஏற்படும் உயிர் இழப்புகளை தடுப்பதன் மூலம் ஒரு நபருக்கு சுமார் ரூ.90 லட்சம் சேமிக்கலாம் என்ற சமீபத்திய ஆய்வொன்றை சுட்டிக்காட்டிய திரு. கட்கரி, பாதுகாப்பு வசதிகளை வாகன உற்பத்தியாளர்கள் மேலும் அதிகரிப்பது அவசியம் என்றார்.
“சாலை விபத்து காயங்கள் மற்றும் உடல் ஊனங்கள்: இந்திய சமூகத்தின் மீதான சுமை” என்ற சேவ் லைஃப் ஃபவுண்டேஷன் தொண்டு நிறுவனத்தால் தயாரிக்கப்பட்ட உலக வங்கி அறிக்கையை வெளியிட்ட அமைச்சர் இவ்வாறு கூறினார்.
சாலை விபத்துகள் இந்தியா போன்ற நாடுகளில் பொது சுகாதார பிரச்சினையாக விளங்குவதாக கூறிய திரு. கட்கரி, சாலை பாதுகாப்பு பொறியியல், கல்வி, அமலாக்கல் மற்றும் அவசரகால சேவைகள் ஆகியவற்றை வலுப்படுத்துவதன் மூலம் சாலை விபத்துகளால் ஏற்படும் இறப்புகளை குறைக்க தம்முடைய அமைச்சகம் பல்வேறு நடவடிக்கைகளை எடுத்து வருவதாக திரு. கட்கரி கூறினார்.
உலக வங்கியுடன் இணைந்து பல்வேறு திட்டங்களில் அரசு பணியாற்றி வருவதாகவும், அவற்றில் ஒன்று ஐராட் எனப்படும் சாலை விபத்து தரவுதளத்தை முறைப்படுத்துதல் என்றும் திரு கட்கரி கூறினார். சாலை பாதுகாப்பு வாரத்தை நாடு கொண்டாடி வரும் வேளையில் இந்த அறிக்கை வெளியிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697771
------
(Visitor Counter : 149
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை பாதுகாப்பை மேம்படுத்த பொறியியல் நடைமுறைகளை அதிகரிப்பதற்கான பயிற்சியில் இந்திய தேசிய நெடுஞ்சாலை ஆணையம் கவனம் செலுத்துகிறது
சாலை பாதுகாப்பு வாரம் 2023 ஜனவரி 11 முதல் 17 வரை கடைபிடிக்கப்படும் நிலையில் சாலை பாதுகாப்பு குறித்த விழிப்புணர்வை ஏற்படுத்துவதில் இந்திய தேசிய நெடுஞ்சாலை ஆணையம் கவனம் செலுத்தி வருகிறது.
சாலை பாதுகாப்பை மேம்படுத்துவதற்கான பொறியியல் நடைமுறைகளை அதிகரிக்க சாலை பாதுகாப்பு தணிக்கை குறித்து பொறியாளர்களுக்கு இந்த ஆணையம் பயிற்சி அளிக்கிறது. இதற்கு 15 நாட்கள் பயிற்சி கட்டாயமாக்கப்பட்டுள்ளது. பயிற்சி முடிக்கும் பொறியாளர்களுக்கு மேலாளர் மற்றும் துணை பொது மேலாளர் பதவி உயர்வு அளிக்க வகை செய்யப்பட்டுள்ளது. 2022-23ம் ஆண்டில் இந்திய தேசிய நெடுஞ்சாலைத்துறை ஆணையத்தைச் சேர்ந்த சுமார் 240 பொறியாளர்களுக்கு தில்லி ஐஐடி, மத்திய சாலை ஆராய்ச்சி கழகம், இந்திய நெடுஞ்சாலைப் பொறியாளர்கள் நிறுவனம் ஆகியவற்றில் பயிற்சி அளிக்கப்பட்டுள்ளது.
தேசிய நெடுஞ்சாலைகள் மற்றும் விரைவுச்சாலைகளில் சாலை விபத்து சம்பவங்களை எதிர்கொள்வதற்கும், வரையறுக்கப்பட்ட வாகன வேகத்தை அமல்படுத்துவதற்கும் நெடுஞ்சாலைகளின் மற்ற ஒழுங்குமுறைகளுக்கும் மேம்படுத்தப்பட்ட மேலாண்மை முறை அமல்படுத்தப்பட்டு வருகிறது. இம்முறை 3 ஆயிரம் கிலோ மீட்டர் தொலைவிலான தேசிய நெடுஞ்சாலைகளில் அமல்படுத்தப்பட்டுள்ளது.
இந்திய போட்டிகள் ஆணையம்
ஏர் இண்டியா, ஏர் இண்டியா எக்ஸ்பிரஸ் மற்றும் ஏர் இண்டியா சாட்ஸ் ஏர்போர்ட் சர்வீசஸ் பிரைவேட் லிமிடெட் நிறுவனங்களின் பங்குகளை டேலஸ் பிரைவேட் லிமிடெட் வாங்கிக் கொள்வதற்கு இந்திய போட்டிகள் ஆணையம் ஒப்புதல் அளித்துள்ளது
ஏர் இண்டியா, ஏர் இண்டியா எக்ஸ்பிரஸ் மற்றும் ஏர் இண்டியா சாட்ஸ் ஏர்போர்ட் சர்வீசஸ் பிரைவேட் லிமிடெட் நிறுவனங்களின் பங்குகளை டேலஸ் பிரைவேட் லிமிடெட் வாங்கிக் கொள்வதற்கு இந்திய போட்டிகள் ஆணையம் ஒப்புதல் அளித்துள்ளது.
ஏர் இண்டியா மற்றும் ஏர் இண்டியா எக்ஸ்பிரஸ் நிறுவனத்தின் மூலதனப் பங்குகளை 100% அளவுக்கும், ஏர் இண்டியா சாட்ஸ் ஏர்போர்ட் சர்வீசஸ் பிரைவேட் லிமிடெட்டின் பங்குகளை 50% அளவுக்கும், பேலஸ் பிரைவேட் லிமிடெட் நிறுவனம் கையகப்படுத்தவுள்ளது.
டேலஸ் நிறுவனம் முற்றிலும் டாடா சன்ஸ் குழுமத்திற்கு சொந்தமான துணை நிறுவனமாகும். ஏர் இண்டியா மற்றும் ஏர் இண்டியா எக்ஸ்பிரஸ் நிறுவனங்கள் உள்நாட்டு மற்றும் சர்வதேச பயணிகள் மற்றும் சரக்கு விமான சேவைகளை மேற்கொண்டு வருகின்றன.
ஏர் இண்டியா சாட்ஸ் நிறுவனம் தில்லி, பெங்களுரு, ஹைதராபாத், மங்களூரு மற்றும் திருவனந்தபுரம் உள்நாட்டு விமான நிலையங்களில் தரைக்கட்டுப்பாட்டு சேவைகளையும், பெங்களுரு விமான நிலையத்தில் கையாளும் சேவையையும் கையாண்டு வருகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783550
•••••••••••
(Visitor Counter : 160
பிரதமர் அலுவலகம்
கிராமி வெற்றியாளர் ரிக்கி கெஜ் பிரதமரை சந்தித்தார்
கிராமி வெற்றியாளரான இந்திய இசைக்கலைஞர் ரிக்கி கெஜுடனான தமது சந்திப்பு பற்றிய மகிழ்ச்சியைப் பிரதமர் திரு நரேந்திர மோடி பகிர்ந்துகொண்டுள்ளார். அவரின் எதிர்கால முயற்சிகளுக்கு நல்வாழ்த்து தெரிவித்த பிரதமர், "இசை மீதான உங்களின் ஆர்வமும் ஈடுபாடும் மேலும் உங்களுக்குப் புகழ்சேர்க்கும்" என்றார்.
பிரதமர் டுவிட்டரில் கூறியிருப்பதாவது:
"@rickykej உங்களை சந்தித்தது மகிழ்ச்சி! இசை மீதான உங்களின் ஆர்வமும் ஈடுபாடும் மேலும் உங்களுக்குப் புகழ்சேர்க்கும். உங்களின் எதிர்கால முயற்சிகளுக்கு நல்வாழ்த்துக்கள்
வணிகம் மற்றும் தொழில்துறை அமைச்சகம்
நாட்டில் ஆயுஷ் வர்த்தகத்தின் தற்போதைய நிலையை திரு பியுஷ் கோயல் மற்றும் திரு ஸ்ரீபத் எசோ நாயக் ஆய்வு செய்தனர்
மத்திய வர்த்தகம் மற்றும் தொழில்கள் அமைச்சர் திரு பியுஷ் கோயல் மற்றும் மத்திய ஆயுஷ் இணை அமைச்சர்  திரு ஸ்ரீபத் எசோ நாயக் ஆகியோர், நாட்டில் ஆயுஷ் வர்த்தகத்தின் தற்போதைய நிலையை ஆய்வு செய்தனர்.
காணொலி மூலம் நடைபெற்ற இந்த கூட்டத்தில், உயரதிகாரிகள், தொழில் துறையினர் மற்றும் வர்த்தக சங்கங்களை சேர்ந்தவர்கள் கலந்து கொண்டனர்.
இதில் உரையாற்றிய திரு பியுஷ் கோயல், கொரோனா காலத்தில் அரும் பணியாற்றியதற்காக ஆயுஷ் துறையை பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1678431
------
(Visitor Counter : 96
தகவல் மற்றும் ஒலிபரப்பு அமைச்சகம்
ஷாங்காய் ஒத்துழைப்பு அமைப்பு திரைப்படத் திருவிழா 2023, ஜனவரி 27 முதல் 31 வரை மும்பையில் நடைபெற உள்ளது
ஷாங்காய் ஒத்துழைப்பு அமைப்பு திரைப்படத் திருவிழாவை தேசிய திரைப்பட வளர்ச்சிக் கழகம் மூலம் மத்திய தகவல் ஒலிபரப்பு அமைச்சகம் 2023, ஜனவரி 27 முதல் 31 வரை மும்பையில் நடத்துவதற்கு ஏற்பாடு செய்துள்ளது. ஷாங்காய் ஒத்துழைப்பு அமைப்பில் இந்தியாவின் தலைமைத்துவத்தை நினைவு கூறும் வகையில், எஸ்சிஓ திரைப்பட திருவிழாவிற்கு ஏற்பாடு செய்யப்பட்டுள்ளது.
இத்திருவிழா குறித்து செய்தியாளர்களிடம் பேசிய கூடுதல் செயலாளர் நீர்ஜா சேகர், ஷாங்காய் ஒத்துழைப்பு அமைப்பில் உள்ள பல்வேறு நாடுகளின் கலாச்சாரங்களை இணைக்கும் வகையிலும், சினிமாத் துறையில் கூட்டாண்மையை ஏற்படுத்தும் வகையிலும், திரைப்பட திருவிழாவிற்கு ஏற்பாடு செய்யப்பட்டுள்ளதாக கூறினார்.
போட்டிப் பிரிவு மற்றும் போட்டிப் பிரிவில் இல்லாத திரைப்படங்கள் என மொத்தம் 57 திரைப்படங்கள் திரையிடப்படும் என்று அவர் தெரிவித்தார். அத்துடன் உரையாடல் நிகழ்ச்சி, நாடுகள் மற்றும் மாநிலங்களின் அரங்குகள், புகைப்படம் மற்றும் சுவரொட்டிக் கண்காட்சிகள், கைவினைப்பொருட்கள் அரங்குகள் உள்ளிட்டவை இடம் பெற உள்ளதாக அவர் கூறினார். தொடக்க நிகழ்ச்சி மும்பையில் உள்ள ஜாம்ஷெட் பாபா திரையரங்கில் 27 ஜனவரி 2023 அன்று நடைபெறும் என்று தெரிவித்தார். சிறந்த திரைப்படம், சிறந்த நடிகர், சிறந்த நடிகை, சிறந்த இயக்குநர் ஆகியவற்றுக்கான வழங்கப்பட உள்ளதாகத் தெரிவித்தார்.
இந்தியாவிலிருந்து போட்டிப் பிரிவில் மராத்திய திரைப்படம் கோதாவரியும், குஜராத்தி திரைப்படம் தி லாஸ்ட் ஃபிலிம் ஷோ ஆகியவை பரிந்துரைக்கப்பட்டுள்ளன.
பிரதமர் அலுவலகம்
எல்விஎம்3 ராக்கெட் வெற்றிகரமாக ஏவப்பட்டதற்காக என்எஸ்ஐஎல், இன்-ஸ்பேஸ் மற்றும் இஸ்ரோவுக்கு பிரதமர் வாழ்த்து
எல்விஎம்3 ராக்கெட் வெற்றிகரமாக ஏவப்பட்டதற்காக என்எஸ்ஐஎல், இன்-ஸ்பேஸ் மற்றும் இஸ்ரோவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ஒன்வெப்-ன் ட்வீட்டிற்கு பதிலளிக்கும் விதமாக பிரதமர் கூறியிருப்பதாவது;
"36 @OneWeb செயற்கைக்கோள்களுடன் எல்விஎம்3 -இன் மற்றொரு வெற்றிகரமான ஏவலுக்கு @NSIL_India @INSPACeIND @ISRO வுக்கு வாழ்த்துகள். இது தற்சார்பு இந்தியாவின் உண்மையான எடுத்துக்காட்டாக விலங்குவதோடு, இந்தியாவை உலகளாவிய வணிக செயற்கைகோள் ஏவு மையமாக மாற்றும் முயற்சியை வலுப்படுத்துகிறது."
சிறப்பு சேவைகள் மற்றும் கட்டுரைகள்
தேர்வு கால மன அழுத்தத்தை கையாள்வது குறித்து சிபிஎஸ்இ மாணவர்கள், கல்வியாளர்கள், பெற்றோர்களுக்கு சென்னையில் இணைய வழி கருத்தரங்கு நடைபெற்றது
தேர்வு கால மன அழுத்தத்தை கையாள்வது குறித்து சிபிஎஸ்இ  மாணவர்கள், கல்வியாளர்கள், பெற்றோர்களுக்கு சென்னையில் இன்று  இணைய வழி கருத்தரங்கு நடைபெற்றது. சென்னை பத்திரிகை தகவல் அலுவலகம் ஏற்பாடு செய்திருந்த இந்த கருத்தரங்கின் கலந்துரையாடல் அமர்வின் சிறப்பு விருந்தினராக சென்னை கீழ்ப்பாக்கத்தில் உள்ள மன நல மருத்துவக் கல்வி நிறுவனத்தின் பேராசிரியர் டாக்டர் பூர்ண சந்திரிகா கலந்துகொண்டார்.
இந்தக் கருத்தரங்கில் மாநிலத்தின் பல்வேறு பகுதிகளில் இருந்து நூற்றுக்கும் அதிகமானோர் பங்கேற்றனர். தேர்வுகால மனஅழுத்தத்தை கையாள்வதற்கு நேர நிர்வாகம், யதார்த்தமான இலக்குகளை நிர்ணயித்தல், ஆரோக்கியமான வாழ்க்கை முறையை பராமரித்தல், குடும்பம் மற்றும் நண்பர்களிடம் உதவி கோருதல் போன்ற உத்திகள் பற்றி திருமதி சந்திரிகா எடுத்துரைத்தார். மனஅழுத்தத்தில் இருந்து விடுபட சுயகவனிப்பும், சுய பொறுமையும் முக்கியமானது என்பதை அவர் வலியுறுத்தினார்.
தேர்வுகாலத்திலும், வாழ்க்கை முறையிலும் ஏற்படும் பல்வேறு அம்சங்கள் குறித்து சந்தேகங்களுக்கும், அச்சங்களுக்கும் தீர்வு காண்பது பற்றி மாணவர்களும், பெற்றோர்களும் இந்தக் கருத்தரங்கில் விவாதித்தனர். வரவிருக்கும் பிரதமர் மோடியின் தேர்வு குறித்த விவாதம் என்ற நிகழ்வின் பின்னணியில் இந்த தனித்துவமான இணைய வழி கருத்தரங்கு ஏற்பாடு செய்யப்பட்டு இருந்தது. பிரதமரின் தேர்வு குறித்த விவாதத்தின் ஆறாவது நிகழ்வு 2023 ஜனவரி 27 அன்று நடைபெறும்.
பிரதமர் அலுவலகம்
பிரதமர் நரேந்திர மோடி இங்கிலாந்து பிரதமருடன் சந்திப்பு
2023 மே 21 அன்று ஹிரோஷிமாவில் ஜி7 உச்சிமாநாட்டிற்கிடையே மேன்மை தங்கிய இங்கிலாந்து பிரதமர் திரு ரிஷி சுனக்கை பிரதமர் திரு நரேந்திர மோடி சந்தித்தார்.
இந்தியா-இங்கிலாந்து இடையே தடையற்ற வர்த்தக ஒப்பந்தப் பேச்சுவார்த்தையின் முன்னேற்றம் உட்பட தங்களின் விரிவான உத்திகள் வகுத்தல் மற்றும் பங்களிப்பை இரு தலைவர்களும் ஆய்வு செய்தனர்.
வர்த்தகம் & முதலீடு, அறிவியல் & தொழில்நுட்பம், உயர்கல்வி, மக்களிடையேயான உறவு போன்ற விரிவான பகுதிகளில் ஒத்துழைப்பை ஆழப்படுத்த இந்தத் தலைவர்கள் ஒப்புக்கொண்டனர்.
இந்தியாவின் தற்போதைய ஜி20 தலைமைத்துவமும் இந்த விவாதங்களில் இடம்பெற்றன. புதுதில்லியில் ஜி20 உச்சிமாநாட்டிற்கு சுனக்கை வரவேற்பதைப் பிரதமர் எதிர்நோக்கியுள்ளார்.
நித்தி ஆயோக்
சிந்தியா ட்ரோன்கள் மீதான நித்தி ஆயோக்கின் பயன்பாடு மற்றும் பயிற்சி ஸ்டுடியோவை மத்திய அமைச்சர் ஜோதிராதித்ய தொடங்கிவைத்தார்
பொது சேவைகளில் ஒருங்கிணைந்த சூழலை மேம்படுத்த, ட்ரோன்களை பயன்படுத்தும் நித்தி ஆயோக்கின் பயன்பாடு மற்றும் பயிற்சி ஸ்டுடியோவை மத்திய சிவில் விமானப் போக்குவரத்து துறை அமைச்சர் திரு ஜோதிர் ஆதித்ய சிந்தியா தொடங்கிவைத்தார். இந்த நிகழ்ச்சியில் நித்தி ஆயோக்கின் துணைத்தலைவர் சுமன் பெர்ரி, தலைமை நிர்வாக அதிகாரி அமிதாப் காந்த் ஆகியோர் கலந்து கொண்டனர்.
இந்த நிகழ்ச்சியில் உரையாற்றிய மத்திய அமைச்சர் ஜோதிர் ஆதித்ய சிந்தியா, “இந்தியாவை 2030-ம் ஆண்டுக்குள் உலகின் ட்ரோன் மையமாக உருவாக்கும் ஆற்றல் நம்மிடம் உள்ளது. பிரதமர் நரேந்திர மோடி குறிப்பிட்டுள்ளபடி, பல்வேறு தொழில்கள், பாதுகாப்பு சார்ந்த துறைகள் ஆகியவற்றில் ட்ரோன்களை பயன்படுத்தும் வகையில் அதனை ஊக்குவிப்பது அவசியமாகும். ட்ரோன் நவீனத்துவத்தை பயன்படுத்தும் தொழிற்சாலைகளின் எண்ணிக்கை இந்தியாவில் விரைவில் அதிகரிப்பதை காணலாம். இது ஒரு புரட்சிக்கு வழிவகுப்பதுடன், சாதாரண மக்களின் வாழ்க்கையை சென்றடைந்து பிரதமரின் தற்சார்பு இந்தியா லட்சியத்தை நனவாக்கும்” என்று கூறினார்.
நித்தி ஆயோக்கின் துணைத்தலைவர் சுமன் பெர்ரி பேசுகையில், ட்ரோன்களின் அணுகுதல், பல்முனை பயன்பாடு, எளிதில் உபயோகிக்கக்கூடிய வகையில் உள்ளதால் வேலைவாய்ப்பு உருவாக்கம் மற்றும் பொருளாதார வளர்ச்சியில் ட்ரோன்கள் முக்கிய இடத்தை பிடிக்கும் என எதிர்பார்க்கப்படுவதாக தெரிவித்தார்.
நித்தி ஆயோக் தலைமை நிர்வாக அதிகாரி அமிதாப் காந்த், பயன்பாடு மற்றும் பயிற்சி ஸ்டுடியோ மூலம் ஸ்டார்டப்கள் மற்றும் தொழில்முனைவோர் தங்களது புதுமையான கண்டுபிடிப்புகளை வெளியிடவும், அடுத்த தலைமுறை தொழில்நுட்பத்தை கொண்ட தீர்வுகளை மேற்கொள்ளவும் முடியும் என்று கூறினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824140
கூட்டுறவு அமைச்சகம்
பிரதமர் திரு நரேந்திர மோடி தலைமையிலான மத்திய அரசு 2,000 தொடக்க வேளாண்மை கூட்டுறவு சங்கங்கள், நாடு முழுவதும் மலிவுவிலை மக்கள் மருந்தகங்களைத் தொடங்க அனுமதி
பிரதமர் திரு நரேந்திர மோடி தலைமையிலான மத்திய அரசு 2000 தொடக்க வேளாண்மை கூட்டுறவு சங்கங்கள், நாடு முழுவதும் மலிவுவிலை மக்கள் மருந்தகங்களைத் தொடங்க அனுமதி வழங்கியுள்ளது. புதுதில்லியில் இன்று நடைபெற்ற மத்திய உள்துறை, கூட்டுறவுத்துறை அமைச்சர் திரு அமித் ஷா மற்றும் மத்திய சுகாதாரம், உரத்துறை அமைச்சர் திரு மன்சுக் மாண்டவியா உடனான ஆலோசனைக்குப் பிறகு இந்த முடிவு எடுக்கப்பட்டுள்ளது. இதன்படி நாடு முழுவதும் உள்ள 2,000 தொடக்க வேளாண் கூட்டுறவு சங்கங்கள் அடையாளம் காணப்பட்டு மலிவு விலை மருந்தகங்கள் திறக்க நடவடிக்கை எடுக்கப்படும் என தெரிவிக்கப்பட்டுள்ளது.
இதன்படி இந்த ஆண்டு ஆகஸ்ட் மாதத்திற்குள் 1000 மலிவுவிலை மருந்தகங்களும், எதிர்வரும் டிசம்பர் மாதத்திற்குள் எஞ்சிய 1000 மலிவுவிலை மருந்தகங்களும் நாடு முழுவதும் திறக்கப்படும். மத்திய அரசின் இந்த முக்கியமான முடிவு, கூட்டுறவு சங்கங்களுக்கான வருவாயை அதிகரிப்பதோடு மட்டுமல்லாமல், கிராமப்புறங்களில் புதிய வேலைவாய்ப்பை உருவாக்கவும் வழிவகுக்கும். இன்றைய இந்த ஆலோசனைக் கூட்டத்தில் கூட்டுறவு அமைச்சக செயலாளர், ரசாயனம் மற்றும் உரத்துறையின் மூத்த அதிகாரிகள் உள்ளிட்ட பலர் பங்கேற்றனர்.
தற்போது நாடு முழுவதும் 9,400க்கும் மேற்பட்ட பிரதமரின் மலிவு விலை மருந்தகங்கள் இயங்கி வருகின்றன. இவற்றில் 1,800 வகை மருந்துகள் 285 மருத்துவ உபகரணங்கள் விற்பனை செய்யப்படுகின்றன. இந்த மலிவு விலை மருந்தகங்களில் பிரபல நிறுவனங்களின் மருந்துகள், 50 முதல் 90 சதவீத தள்ளுபடி விலையில் விற்பனை செய்யப்படுவது இதன் சிறப்பம்சம்.
இந்த மருந்தகங்களைத் தொடங்க பார்மஸி தொடர்பான பட்டய மற்றும் பட்டப்படிப்பு பெற்ற தனிநபர்கள் விண்ணப்பிக்கலாம். அதேபோல் பார்மஸி தொடர்பான பட்டய மற்றும் பட்டப்படிப்பு படித்த நபர்களைக்கொண்ட தனியார் நிறுவனங்களும், மருத்துவமனைகளும், தொண்டு நிறுவனங்களும், அறக்கட்டளை நிறுவனங்களும் தகுதிபெற்றவையாகும். இதற்கு குறைந்தபட்சம் 120 சதுர அடி இடவசதியை சொந்தமாக கொண்டவர்களும், வாடகைதாரர்களும் விண்ணப்பிக்கலாம். குறிப்பாக மகளிர் தொழில்முனைவோர், மாற்றுத்திறனாளிகள், பட்டியலினத்தவர்கள், முன்னாள் ராணுவத்தினர் ஆகியோர் சிறப்பு பிரிவில் விண்ணப்பிக்கலாம். மலிவு விலை மருந்தகங்களுக்கு ஊக்கத்தொகையாக அதிகபட்சமாக மாதந்தோறும் 15,000 வீதம் 5 லட்சம் ரூபாய் வரை கிடைக்கும் வாய்ப்பு உள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகள் தொடர்பான நீடித்த வளர்ச்சிக்கான 'அறிவுப் பகிர்வு தளத்தை' தேசிய நெடுஞ்சாலைகள் ஆணையம் அறிமுகப்படுத்தியுள்ளது
அறிவுப் பகிர்வுக்கும், புதுமையான சிறந்த நடைமுறைகளை பகிர்ந்து கொள்வதற்கும் தேசிய நெடுஞ்சாலைகள் ஆணையம் புதிய அறிவுப் பகிர்வு தளத்தை அறிமுகப்படுத்தியுள்ளது. தேசிய நெடுஞ்சாலைகள் ஆணையத்தின் இணையதளத்தில் தொடங்கப்பட்டுள்ள இது, சாலை வடிவமைப்பு, கட்டுமானம், சாலை பாதுகாப்பு, சுற்றுச்சூழல் நிலைத்தன்மை போன்ற தலைப்புகள் தொடர்பான தகவல்களை பகிர்ந்து கொள்பவர்களுக்கு உதவிகரமாக அமையும். இந்தத் தளம் உலகெங்கிலும் உள்ள சிறந்த நடைமுறைகளைப் பகிர்வதை ஊக்குவிப்பதுடன் நாட்டில் தேசிய நெடுஞ்சாலை உள்கட்டமைப்பின் முழுமையான வளர்ச்சிக்கு பங்களிக்கும்.
வீடியோ பதிவுகள், பவர் பாயிண்ட் விளக்கக்காட்சிகள், மற்றும் பிடிஎஃப் கோப்புகள் வடிவில் சிறந்த நடைமுறைகளை https://ksp.nhai.org/kb/ என்ற தேசிய நெடுஞ்சாலைகள் ஆணையத்தின் இணையதளத்தில் பதிவேற்றம் செய்யலாம். இந்த தளத்தில் பதிவேற்றம் செய்யப்படும் தகவல்கள் தேசிய நெடுஞ்சாலைகள் ஆணைய அதிகாரிகளால் மதிப்பாய்வு செய்யப்பட்டு அதை செயல்படுத்துவது குறித்து ஆய்வு செய்யப்படும்.
புதிய கண்டுபிடிப்புகள் மற்றும் நவீன தொழில்நுட்பத்தின் உதவியுடன் தேசிய நெடுஞ்சாலை உள்கட்டமைப்பை தேசிய நெடுஞ்சாலைகள் ஆணையம், தொடர்ந்து விரைவாக மேம்படுத்தி வருகிறது. சாம்பல் மற்றும் பிளாஸ்டிக் கழிவுகள் போன்ற மறுசுழற்சி செய்யப்படும் பொருட்களின் பயன்பாடு, நிலையான மற்றும் சுற்றுச்சூழலுக்கு உகந்த நடைமுறைகள் போன்றவை தேசிய நெடுஞ்சாலைகள் கட்டுமானத்தில் பயன்படுத்தப்படுவதை தேசிய நெடுஞ்சாலைகள் ஆணையம் ஊக்குவித்து வருகிறது.
சிறந்த நடைமுறைகளைப் பகிர்ந்து கொண்டு தேச வளர்ச்சிக்கு பங்களிக்க வல்லுநர்களையும் பொது மக்களையும் இந்த அறிவுப் பகிர்வுத் தளம் ஊக்குவிக்கும்.
சுகாதாரம் மற்றும் குடும்ப நலத்துறை அமைச்சகம்
டிஜிட்டல் இந்தியா நடவடிக்கையின் மகுடம் ‘கோ-வின்’: டாக்டர் ஹர்ஷ் வர்தன்
உலகளாவிய கோவின் மாநாட்டை, பிரதமர் திரு நரேந்திர மோடி இன்று டிஜிட்டல் முறையில் தொடங்கிவைத்தார். இதில் மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷ் வர்தன் காணொலி காட்சி மூலம் உரையாற்றினார்.
இந்த மாநாட்டில் ஆப்கானிஸ்தான், வங்கதேசம், மாலத்தீவு, உட்பட 142 நாடுகளைச் சேர்ந்த தலைவர்கள் கலந்துக்கொண்டனர்.
இந்த மாநாட்டில் டாக்டர் ஹர்ஷ் வர்தன் பேசியதாவது:
வரலாற்று சிறப்புமிக்க உலகளாவிய கோவின் மாநாட்டில், உங்கள் அனைவரையும் வரவேற்பதில் மகிழ்ச்சியடைகிறேன். 142 நாடுகளைச் சேர்ந்த 400 பங்கேற்பாளர்கள், இந்தியாவில் உள்ள 20 தூதரக அதிகாரிகள் மற்றும் ஐ.நா அலுவலக அதிகாரிகளிடம் உரையாற்றுவது கவுரவமிக்கது.
எங்களது டிஜிட்டல் இந்தியா நடவடிக்கையில், கோ-வின் தளம் மகுடம் போன்றது என்பது எனது தாழ்மையான கருத்து. உலக மக்கள் தொகையில் அதிக சதவீதம் பேருக்கு எளிதாக வெளிப்படைத்தன்மையுடன் தடுப்பூசி போட உதவுவதில் இந்த தளம் வரலாற்றில் இடம் பெறும். இந்த தளம் உலகளவில் வென்றது மற்றும் எங்கள் தொழில்நுட்பம், நிபுணத்துவத்தை பெறுவதில் பல நாடுகள் வெளிப்படுத்திய ஆர்வம் எனது நம்பிக்கையை மீண்டும் உறுதிப்படுத்துகிறது.
இந்தியாவின் தடுப்பூசி நடவடிக்கையில், கோவின் தளம் அடித்தளமாக உள்ளது என கூறுவதில் நான் பெருமிதம் அடைகிறேன். இது தடுப்பூசி போடுபவர்களை பதிவு செய்வது, தேதி நிர்ணயிப்பது, சான்றிதழ் அளிப்பது என ஒட்டுமொத்த நடவடிக்கையையும் கையாள்கிறது. இதில் உள்ள வெளிப்படையான முறை, ஒவ்வொரு டோஸ் தடுப்பூசியின் பயன்பாட்டையும், தடுப்பூசிகளின் விநியோகத்தையும் கண்காணிக்க உதவுகிறது.
இதில் உள்ள கூட்டுணர்வு, இந்த தொற்றிலிருந்து கற்றுக்கொண்ட மிகப் பெரிய பாடம். தற்போதுள்ள சுகாதார நெருக்கடிகளை, பகிர்ந்த செயல்பாடுகள் மற்றும் வளங்கள் மூலம்தான் தீர்க்க முடியும்.
எங்கள் கோவின் தளம், டிஜிட்டல் இந்தியா திட்டத்தின் வெற்றியை பிரதிபலிக்கும் கண்ணாடி. இது நிலையான முன்னோக்கிய வளர்ச்சியை கண்டு, ஏராளமான மைல்கல் சாதனைகளை படைத்து வருகிறது.
இவ்வாறு டாக்டர் ஹர்ஷ் வர்தன் பேசினார்.
குடியரசுத் துணைத் தலைவர் செயலகம்
ஐஎன்எஸ் விக்ராந்தை பார்வையிட்ட குடியரசு துணைத்தலைவர், தற்சார்பு இந்தியாவின் மாபெரும் அடையாளமாக அது திகழ்வதாக புகழாரம்
உள்நாட்டிலேயே கட்டமைக்கப்படும் விமானம் தாங்கி கப்பலான ஐஎன்எஸ் விக்ராந்தை குடியரசு துணைத்தலைவர் திரு எம் வெங்கையா நாயுடு கொச்சியில் இன்று பார்வையிட்டார்.
இந்தியாவின் மாபெரும் அடையாளமாக அது திகழ்வதாக புகழாரம் சூட்டிய அவர், உள்நாட்டிலேயே கட்டமைக்கப்படும் விமானம் தாங்கி கப்பலுக்கான தேசத்தின் கனவு நனவை ஐஎன்எஸ் விக்ராந்த் நனவாக்கி உள்ளதாக கூறினார்.
கொச்சின் ஷிப்யார்ட் லிமிடெட்டின் தலைவர் மற்றும் நிர்வாக இயக்குநர் திரு மது எஸ் நாயர் மற்றும் இந்திய கடற்படை அதிகாரிகள் கப்பலின் கட்டுமான செயல்முறை குறித்து திரு நாயுடுவிடம் விளக்கினர்.
கொச்சியில் உள்ள டிஆர்டிஓவின் கடற்படை இயற்பியல் மற்றும் கடல்சார் ஆய்வகத்தில் பின்னர் நடந்த நிகழ்வில் உரையாற்றிய திரு நாயுடு, ஐஎன்எஸ் விக்ராந்தைப் பார்வையிட்டதில் மகிழ்ச்சி அடைவதாகவும், அது ஒரு 'தொழில்நுட்ப அற்புதம்' என்றும் கூறினார்.
விமானம் தாங்கி கப்பலை உருவாக்குவதில் இந்திய கடற்படைக்கும் கொச்சின் ஷிப்யார்ட் லிமிடெட் நிறுவனத்திற்கும் இடையிலான ஒத்துழைப்பை திரு நாயுடு பாராட்டினார்.
கேரள ஆளுநர் திரு ஆரிப் முகமது கான், கேரள அரசின் தொழில் துறை அமைச்சர் திரு பி ராஜீவ் மற்றும் முக்கிய பிரமுகர்கள் உடனிருந்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786954